                   højesterets kendelse
                        afsagt torsdag den 19. april 2012
sag 213/2011
lars-emil johansen
(advokat ole spiermann, beskikket)
mod
grønlands selvstyre (tidligere grønlands hjemmestyre) for puisi a/s under konkurs
og
grønlands selvstyre (tidligere grønlands hjemmestyre)
(advokat thorbjørn sofsrud for begge)
sag 216/2011
nikolaj ludvigsen
(advokat claus v. seidelin-prip, beskikket)
mod
grønlands selvstyre (tidligere grønlands hjemmestyre) for puisi a/s under konkurs
og
grønlands selvstyre (tidligere grønlands hjemmestyre)
(advokat thorbjørn sofsrud for begge)
sag 264/2011
jørn holding,
isak vahl,
adam dahl og
anders brøns
(advokat nicholas symes for alle)
mod
grønlands selvstyre (tidligere grønlands hjemmestyre) for puisi a/s under konkurs
og
grønlands selvstyre (tidligere grønlands hjemmestyre)
(advokat thorbjørn sofsrud for begge)
                                              - 2 -
sag 296/2011
jess g. berthelsen
(advokat jens christensen)
mod
grønlands selvstyre (tidligere grønlands hjemmestyre) for puisi a/s under konkurs
og
grønlands selvstyre (tidligere grønlands hjemmestyre)
(advokat thorbjørn sofsrud for begge)
og
sag 309/2011
ole hansen og
grønlands revisionskontor a/s
(advokat philip s. thorsen for begge)
mod
grønlands selvstyre (tidligere grønlands hjemmestyre) for puisi a/s under konkurs
og
grønlands selvstyre (tidligere grønlands hjemmestyre)
(advokat thorbjørn sofsrud for begge)
i tidligere instanser er afsagt dom af grønlands landsret den 3. februar 2011 og kendelse af
østre landsrets 3. afdeling den 12. maj 2011.
i påkendelsen har deltaget tre dommere: marianne højgaard pedersen, vibeke rønne og
hanne schmidt.
påstande
de kærende, lars-emil johansen, nikolaj ludvigsen, jørn holding, isak vahl, adam dahl,
anders brøns, jess g. berthelsen, ole hansen og grønlands revisionskontor a/s, har påstået
østre landsrets kendelse ophævet og sagerne afvist.
                                                 - 3 -
de indkærede, grønlands selvstyre for puisi a/s under konkurs og grønlands selvstyre, har
påstået stadfæstelse.
anbringender
lars-emil johansen har navnlig anført, at centrale retsplejeordninger såsom appeladgang bør
have sikker lovhjemmel, jf. grundlovens § 61 og artikel 6, stk. 1, i den europæiske menne-
skerettighedskonvention. ankeadgang fra grønlands landsret til østre landsret er ophævet
ved § 1 i lov nr. 313 af 30. april 2008, og anke fra grønlands landsret til østre landsret er
herefter i strid med § 515, stk. 1, i retsplejelov for grønland, jf. lov nr. 305 af 30. april 2008.
valg af appelinstans tilkommer ikke domstolene, men lovgivningsmagten, og det er uden for-
tilfælde i dansk og grønlandsk ret, at en domstol uden lovhjemmel udpeger sig selv som ap-
pelinstans. de reale hensyn, der er nævnt i kendelsen, kan tale for appeladgang, men ikke for
appeladgang til østre landsret i højere grad end en anden domstol i riget. grønlands selv-
styre har undladt at ansøge procesbevillingsnævnet om tilladelse til at anke sagerne til høje-
steret. der er ikke sikker hjemmel for, at grønlands landsret kunne fortsætte behandlingen af
sager anlagt i 1. instans før 1. januar 2010. såfremt grønlands selvstyre ønskede fri ankead-
gang, skulle selvstyret have begæret sagerne henvist til retten i grønland. ved grønlands
landsrets fremgangsmåde, som blev godkendt af parterne, blev forudgående behandling ved
retten i grønland snarere end ankeadgang afskåret. det forhold, at en ankeinstans afsiger
dom i 1. instans, kan ikke begrunde, at en anden domstol uden for domstolshierarkiet tiltager
sig rollen som ankeinstans.
nikolaj ludvigsen har navnlig anført, at grønlands landsrets dom af 3. februar 2011 i strid
med den nugældende grønlandske retsplejelov § 515, stk. 1, er anket til østre landsret, og at
anke til østre landsret ikke kan ske uden sikker lovhjemmel. den tidligere gældende retsple-
jelov, som tillod anke til østre landsret af sager afgjort af grønlands landsret, blev ophævet
med virkning fra den 1. januar 2010, jf. § 1 og § 5 i lov nr. 313 af 30. april 2008, og der er
ikke fastsat overgangsbestemmelser, hvormed anvendelsen af den nugældende retsplejelov
indskrænkes i relation til anke. det bestrides, at der parallelt med § 515 i den nugældende
retsplejelov tillige skulle være adgang til alternativ anke til østre landsret uden iagttagelse af
tilsvarende ansøgningsprocedure, som fastlagt i § 515. det bestrides endvidere, at der på an-
det grundlag kan etableres en overgangsordning i tillæg til den nugældende retsplejelovs
                                                 - 4 -
overgangsbestemmelser, som må anses for udtømmende at angive de af lovgiver ønskede og
gældende overgangsordninger.
jørn holding, isak vahl, adam dahl og anders brøns har navnlig anført, at den nye grøn-
landske retsplejelov finder anvendelse. østre landsret er som domstol på samme horisontale
niveau som grønlands landsret og kan ikke indtræde som appeldomstol i forhold til grøn-
lands landsret. retsplejelovens § 515, stk. 1, 2. pkt., fastslår, at højesteret er appeldomstol
for grønlands landsret. østre landsret har med virkning fra 1. januar 2010 ikke længere
kompetence til at beslutte, hvorvidt østre landsret er appeldomstol i forhold til grønlands
landsret, og det bestrides, at toinstansordningen derved er anfægtet. de indkærede har endvi-
dere ikke afprøvet, hvorvidt toinstansordningen er anfægtet under den nye retsplejelov, idet
ankebegæringen kun er afsendt under en teoretisk formodning om, at østre landsret er rette
appeldomstol. toinstansordningen er ikke absolut i dansk og grønlandsk retspleje. betingel-
serne for anketilladelse til højesteret er til stede, da sagen har principiel karakter.
jess g. berthelsen har navnlig anført, at domme, der er afsagt af grønlands landsret, ikke kan
ankes, jf. § 515, stk. 1, i retsplejelov for grønland. såfremt anke skal finde sted, skal dette ske
til højesteret, men de indkærede har ikke søgt procesbevillingsnævnets tilladelse hertil. de
indkærede må være nærmest til at bære risikoen for, at den nye grønlandske retsplejelov ikke
indeholder en overgangsbestemmelse om anke.
ole hansen og grønlands revisionskontor a/s har navnlig anført, at admittering af anken til
østre landsret vil være i strid med legalitetsprincippet, da § 515, stk. 1, i retsplejelov for
grønland foreskriver en anden ankeprocedure. de kærende modsætter sig anke til østre
landsret, og der er således ikke enighed mellem parterne om at acceptere anke til østre
landsret. de indkærede har ikke godtgjort, at procesbevillingsnævnet ville have givet afslag
på en ansøgning om tilladelse til at anke sagen til højesteret. de indkærede må selv bære risi-
koen for, at de undlod at ansøge procesbevillingsnævnet om tilladelse parallelt med anke til
østre landsret. de indkærede kunne have begæret sagen henvist til retten i grønland, inden
forberedelsen afsluttedes i 2010, hvorefter der ubetinget havde været mulighed for prøvelse i
to instanser. en part i en proces i danmark har ikke en ubetinget ret til prøvelse i to instanser.
når lovgiver ikke har indsat særlige overgangsbestemmelser, skal den nye lov finde anven-
delse fra lovens ikrafttræden uden modifikationer.
                                               - 5 -
grønlands selvstyre for puisi a/s under konkurs og grønlands selvstyre har navnlig anført,
at østre landsret i overensstemmelse med reglerne i den tidligere retsplejelov for grønland er
ankeinstans for domme afsagt af grønlands landsret som 1. instans, selv om dommen er af-
sagt efter ikrafttræden af den nye retsplejelov for grønland. såvel den tidligere som den nye
retsplejelov for grønland bygger på et undtagelsesfrit toinstansprincip, hvilket har karakter af
en væsentlig beskyttelse af retssikkerheden. der er ikke i forbindelse med lovændringen taget
stilling til, hvorledes de allerede verserende sager for grønlands landsret som 1. instans skal
behandles. grønlands landsret har i denne og i øvrige sager fulgt den praksis, at allerede an-
lagte 1. instans sager er videreført ved grønlands landsret, der har afsagt dom i sagerne også
efter ikrafttræden af den nye retsplejelov for grønland pr. 1. januar 2010. der var accept
mellem parterne indbyrdes og grønlands landsret om, at grønlands landsret var rette vær-
neting i sagerne, og at sagerne kunne ankes til østre landsret som 2. instans, og grønlands
selvstyre har hverken udtrykkeligt eller stiltiende givet afkald på anke til østre landsret. der
kan ikke tages hensyn til, om de foreliggende sager er af principiel karakter og kunne være
indbragt for højesteret med procesbevillingsnævnets tilladelse. højesteret skal hverken efter
den tidligere eller den nye retsplejelov for grønland behandle sager i 2. instans. hertil kom-
mer, at højesterets afgørelse vil have virkning for de øvrige sager, hvori der er eller senere
afsiges dom af grønlands landsret som 1. instans, og som ikke er af principiel karakter. der
er i retspraksis indrømmet adgang til anke efter de hidtidige regler for allerede verserende
sager, hvor der er tale om indførelse af begrænsninger i adgang til appel.
højesterets begrundelse og resultat
den gældende retsplejelov for grønland (lov nr. 305 af 30. april 2008) indeholder ikke en
overgangsbestemmelse vedrørende behandlingen af sager, der i medfør af kapitel 1, § 15 i den
dagældende retsplejelov (lovbekendtgørelse nr. 99 af 21. marts 1984 med senere ændringer)
var henvist til behandling ved grønlands landsret i 1. instans.
spørgsmålet er herefter, om det er bestemmelserne vedrørende retternes kompetence i den
tidligere eller den gældende retsplejelov for grønland, der finder anvendelse i det forelig-
gende tilfælde.
                                                 - 6 -
efter kapitel 1, § 15 i den tidligere retsplejelov for grønland kan sager under visse nærmere
angivne betingelser behandles af grønlands landsret som 1. instans. domme afsagt af
grønlands landsret som 1. instans kan i medfør af denne lovs kapitel 6, § 12 ankes til østre
landsret.
efter den gældende retsplejelov for grønland er adgangen til at henvise sager til behandling
ved grønlands landsret i 1. instans erstattet af reglen i § 56, hvorefter visse sager kan henvi-
ses til behandling ved retten i grønland. grønlands landsret behandler herefter udelukkende
ankesager, jf. § 494. efter § 515 kan domme afsagt af grønlands landsret ankes til højesteret
med procesbevillingsnævnets tilladelse. § 515 omfatter således anke af domme, der er afsagt
af grønlands landsret som ankeinstans, og bestemmelsen er derfor ikke direkte anvendelig på
anke af domme afsagt af grønlands landsret som 1. instans.
såvel efter den dagældende som efter den nugældende retsplejeordning i grønland er der fri
adgang til at anke domme afsagt i 1. instans. højesteret finder det bedst stemmende med dette
princip, at reglerne om retternes kompetence i den tidligere retsplejelov finder anvendelse på
sager, der er anlagt før den gældende retsplejelovs ikrafttræden.
grønlands landsrets dom af 3. februar 2011 i 1. instans kan herefter ankes til østre landsret,
jf. kapitel 6, § 12 i den tidligere retsplejelov for grønland.
                                          thi bestemmes:
landsrettens kendelse stadfæstes.
